 Agbẹ onikoko parau ni baba MKO Abiọla, ti iya rẹ si n ta obi, to si maa n ran baba rẹ lọwọ ninu isẹ naa, amọ lọdun 1946, nkan dakun, nigba tawọn eebo to n ra koko ni koko ti baba rẹ gbin ko dara, ki wọn lọ jo nina ni, isẹlẹ yii si lo ran baba naa sọrun ni aipe ọjọ Oríṣun àwòrán, mko_abiola Eto ẹkọ MKO Abiọla: Ọmọ ọdun mẹsan ni Moshood wa to fi n sẹ igi ta ni owurọ kutukutu ko to lọ sile iwe nitori ati jẹnu, eyi si la lee pe ni okoowo akọkọ ti yoo dawọ le ni kutukutu aye rẹ, ileẹkọ alakọbẹrẹ African central school, si lo kọkọ ti bẹrẹ eto ẹkọ rẹ Nigba to pe ọmọ ọdun mẹẹdogun, Moshood da ẹgbẹ olorin kan silẹ, ti wọn yoo kọ orin fawọn alejo lasiko ayẹyẹ, ọna lati ri ounjẹ oojọ jẹ ni, wọn kii si fun wọn ni owo afi ounjẹ. 